DOICIMÉAD INMHEÁNACH OIBRE DE CHUID AN CHOIMISIÚIN

ACHOIMRE FEIDHMIÚCHÁIN DEN MHEASÚNÚ TIONCHAIR

A ghabhann leis an doiciméad

Togra le haghaidh Rialacháin ó Pharlaimint na hEorpa agus ón gComhairle

lena mbunaítear Clár Copernicus agus lena n‑aisghairtear Rialachán (AE) Uimh. 911/2010

RÉAMHRÁITEAS

I mí Feabhra 2013 cuireadh leagan nua de Mheasúnú Tionchair Copernicus, inar nuashonraíodh an leagan a cuireadh isteach roimhe sin a ghabhann leis an doiciméad maidir le Todhchaí an chláir Faireacháin Domhanda don Chomhshaol agus don tSlándáil (GMES), faoi bhráid an Bhoird um Measúnú Tionchair (BMT). Cuireadh san áireamh sa leagan nua cinneadh na Comhairle le déanaí maidir leis an CAI agus díríodh dá bhrí sin ar an mbealach ab fhearr chun an buiséad atá leithdháilte ar Copernicus a úsáid. Cuireadh a thuilleadh le hAnailísí Costais is Sochair a rinneadh roimhe sin, cuimsíodh torthaí staidéar nua a rinneadh in 2012 agus in 2013 agus breithníodh roghanna beartais arna léiriú ag na fiúntais ábhartha a bhain le héagsúlú a dhéanamh ar chionroinnt an bhuiséid mholta a tugadh don eilimint spáis, don eilimint in situ agus don eilimint seirbhísí. Léirítear sa doiciméad atá á scaipeadh anois na coigeartuithe a rinneadh ar an Measúnú Tionchair a leanann na tuairimí breise a fuair an BMT.

FADHB BHUNÚSACH NACH MÓR DO GMES/COPERNICUS DÍRIÚ UIRTHI

– Seirbhísí neamhleora faoi láthair um breathnadóireacht na cruinne

Le 30 bliain anuas, tá iarrachtaí móra T&F déanta i réimse Bhreathnadóireacht na Cruinne ag an AE, ag Gníomhaireacht Spáis na hEorpa (ESA) agus ag a mBallstáit faoi seach, d’fhonn bonneagar agus seirbhísí réamh‑oibríochtúla um Breathnadóireachta na Cruinne a fhorbairt. Mar sin féin, ní leor go leor de na seirbhísí Breathnadóireachta na Cruinne atá san Eoraip faoi láthair i ngeall ar bhearnaí i mbonneagar agus easpa ráthaíochtaí maidir lena n‑infhaighteacht san fhadtéarma. Ceapadh Copernicus chun dul i ngleic leis an laige sin.

Infheistíochtaí eacnamaíocha i mbaol

Go nuige seo, is ionann breis is € 3 000 Mio an infheistíocht iomlán atá déanta ag an AE, ESA agus a mBallstáit. Éilítear leis an infheistíocht ollmhór sin go gcoinneofaí Copernicus ag imeacht go fadtéarmach, nó mura ndéanfar caillfear iomlán na hinfheistíochta a rinneadh roimhe seo beagnach, agus beidh an baol ann freisin go gcuirfear isteach ar acmhainní náisiúnta a gcuid infheistíochta a choimeád i ngníomhaíochtaí breathnadóireachta an domhain sa spás toisc nach soláthrófaí sa ghné AE creatlach pholaitiúil agus cláir níos mó. Tá seans an‑mhór ann dá réir sin go bhfillfí ar ghníomhaíochtaí spáis a bheadh deighilte agus nach mbeadh comhordaithe le bearnaí fós ann, iomarcaíochtaí nár réitíodh, agus easpa barainneachtaí scála, díreach mar a bhí ann sular cruthaíodh GMES.

Is ábhar mór imní é an baol neamhleanúnachais, ní amháin d’úsáideoirí deiridh cosúil le húdaráis phoiblí, ach freisin do sholáthraithe seirbhíse iartheachtacha, toisc nach dóigh go mbeidh siad in ann infheistiú go suntasach i margaí nach bhfuil aibí agus a bhfuil baol ag baint leo agus beidh tuilleadh deacrachtaí acu caipiteal a chruinniú. Beidh an Rialachán GIO (Oibríocht Tosaigh GMES) bailí go dtí deireadh 2013. Idir an dá linn tá buiséad nua molta ag an gComhairle Eorpach le haghaidh GMES, atá ar tí dul isteach sa chéim oibríochtúil ó thús 2014 faoin ainm nua Copernicus. Éilítear Rialachán nua leis na hathruithe seo ina molfar cinntí maidir le, i measc rudaí eile, ceisteanna rialachais an chláir, úinéireacht an bhonneagair agus an chionroinnt buiséid idir na heilimintí difriúla. Ina theannta sin, tá Gníomh Tarmligthe maidir le Beartas Sonraí agus Faisnéise Copernicus, a bheidh infheidhme maidir leis an gcéim oibríochtúil, ullmhaithe agus cumhdaítear ann an prionsabal ginearálta maidir le rochtain iomlán, oscailte agus in aisce ar shonraí agus ar fhaisnéis arna dtáirgeadh le clár Copernicus. Tá sé ríthábhachtach go mbeidh aistriú gan stró chuig an gcéim nua oibríochtúil mar thoradh ar an ‘uasghrádú’ seo ar an gclár, go háirithe ón bpeirspictíocht maidir le húsáideoirí reatha agus ionchasacha, leis an leibhéal is airde leanúnachais agus cionroinnt éifeachtúil an bhuiséid, chomh maith le roghanna stuama maidir le rialachas. Sna hailt seo a leanas leagtar béim ar na cúiseanna a bhfuil na roghanna seo go háirithe suntasach, leochaileach nó práinneach.

Acmhainn nuálaíochta

Is cloch coirnéil de bheartas AE go gcruthaítear nuálaíocht i dtionscnaimh Taighde & Forbartha atá á maoiniú ag an AE. Dá bhrí sin, tá sé thar a bheith riachtanach go nochtfaí an acmhainn nuálaíochta a bhaineann le Copernicus, ar nuálaíocht a bhaineann le seirbhís í den chuid is mó, ionas go mbeifear in ann sochair inbhraite a dhéanamh d’infheistíochtaí T&F amhail an fhéidearthacht i ndáiríre go dtarlóidh fás geilleagrach agus go gcruthófar poist, mar atá léirithe ag an tsamhail don Anailís Tionchair a bhfuil tuairisc uirthi thíos.

Uathriail

Tugtar acmhainn uathrialaitheach don AE trí mheán Copernicus agus d’uireasa na hacmhainne sin bheadh air dul i muinín foinsí neamhchomhordaithe óna Bhallstáit agus ó satailítí eile agus foinsí faisnéise nach bhfuil san Eoraip (e.g. SAM), chun a chuid beartais a chur chun feidhme.

Fostaíocht

Tá córais feidhmchlár satailíte ar an bpríomhfhoinse ioncaim atá ag tionscal spáis na hEorpa agus Breathnadóireacht na Cruinne ar cheann den dá chomhpháirt is suntasaí i dtéarmaí ioncaim, agus is ionann í agus thart ar 30 % den ioncam iomlán do thionscal spáis na hEorpa dá bharr anois. Rinneadh anailís i staidéir le déanaí ar an tionchar a bhí ag infhaighteacht sonraí Copernicus ar fhorbairt margaí iartheachtacha agus tá na figiúirí maidir le fostaíocht san earnáil iartheachtach curtha leis na figiúirí d’fhorbairt fostaíochta sna hearnálacha a bhaineann le spás (réamhtheachtacha).

Cad iad na grúpa is mó a bhfuil tionchar orthu?

Is pobal úsáideoirí mór éagsúil atá ag Copernicus, agus idir geallsealbhóirí idirnáisiúnta agus saoránaigh de chuid na hEorpa rannpháirteach ann. I measc na ngrúpaí is mó a bhfuil tionchar orthu áirítear:

– Ar leibhéal Eorpach, seirbhísí an Choimisiúin. Tá go leor Ard‑Stiúrthóireachtaí ag úsáid táirgí Copernicus nó ag beartú iad a úsáid (ECHO, ENV, AGRI, MOVE, MARE, REGIO agus CLIMA). Is úsáideoirí agus gníomhairí tábhachtacha freisin iad gníomhaireachtaí AE (EEA, EMSA, FRONTEX, EUSC), chomh maith leis an tSeirbhís Eorpach Gníomhaíochta Seachtraí (EEAS), gníomhaireachtaí idir‑rialtasach na hEorpa (ECMWF, EUMETSAT, EDA, ESA), agus cláir, comhlachais agus líonraí Eorpacha (EMEP, EUMETNET, Eurogeographic, Eurogeosurvey, OSPAR, HELCOM).

– Ar leibhéal idirnáisiúnta, tá Copernicus ag forbairt caidreamh le comhpháirtithe GEO, gníomhaireachtaí NA agus le cláir taighde idirnáisiúnta;

– Údaráis Áitiúla amhail Aireachtaí Comhshaoil, Iompair, Gnóthaí Baile, Talmhaíochta, Fuinnimh, Iascaigh, Bainistíochta Talún, Gnóthaí Muirí, agus Údaráis Áitiúla Poiblí, ach freisin eintitis shonracha cosúil le hÚdaráis Cosanta Sibhialta agus Gníomhaireachtaí um Rialú Riosca.

– Raon leathan úsáideoirí sa chreat tionscail (earnáil déantúsaíochta spáis agus oibríochtaí gaolmhara, soláthar seirbhíse, earnáil um tháirgeadh agus scaipeadh sonraí, seirbhísí breisluacha a fhorbairt san earnáil iartheachtach), agus saoránaigh na hEorpa a úsáidfidh na táirgí deiridh i ndeireadh thiar.

CUSPÓIRÍ

Cuspóirí ginearálta

Tá na cuspóirí uileghabhálacha maidir le clár gníomhaíochtaí oibríochúla fadtéarmaí Copernicus a shainiú, a mhaoiniú, a bhunú agus a oibriú a bhfuil tuairisc orthu sa Rialachán atá beartaithe maidir leis an gClár Eorpach um Breathnadóireacht na Cruinne (Copernicus) chun dul i ngleic go gníomhach leis na fadhbanna a bhfuil tuairisc fúthu thuas.

· Tá sé mar aidhm ag seirbhísí Copernicus cur ar chumas lucht ceaptha beartas poiblí iad seo a leanas a dhéanamh ach go háirithe:

· reachtaíocht náisiúnta, Eorpach, agus idirnáisiúnta a ullmhú, mar shampla sa réimse a bhaineann le cúrsaí comhshaoil, lena n‑áirítear athrú aeráide,

· faireachán a dhéanamh ar chur chun feidhme na reachtaíochta sin

· rochtain a fháil ar fhaisnéis chuimsitheach agus chruinn maidir le cúrsaí sábháilteachta agus slándála (e.g. maidir le faireachas ar an teorainn, gníomhaíochtaí cosanta sibhialta, etc).

Cuspóirí beartais oibríochtúla

Chun aistriú ó chéim taighde go dtí céim oibríochtúil ní mór an chionroinnt buiséid a shainiú agus smaoineamh arís ar an struchtúr rialachais ar an mbealach is éifeachtúla ó thaobh costais de. Is iomaí cúis ann: tá tionscadail taighde níos lú i dtéarmaí buiséid agus cuspóirí, tá siad teoranta ó thaobh fad de agus ceaptar iad mar fhréamhshamhlacha den chuma a d’fhéadfadh a bheith ar an struchtúr Copernicus iomlán; ina theannta sin is minic go ndéanann seirbhísí difriúla den Choimisiún agus na comhpháirtithe tacaíochta sonracha bainistiú orthu go comhpháirteach. Leanann an chionroinnt buiséid a roghnaíodh na hanailísí costais is sochair a bhfuil achoimre orthu sa mheasúnú tionchair; caithfear a áirithiú sa chreat rialachais go mbeidh dea‑bhainistiú agus cur chun feidhme maidir leis an tionscadal, go rachfar i ngleic le méid theoranta an Aonaid Copernicus agus leas á bhaint as na hacmhainní neamh‑CE atá ann cheana.

Ábharthacht do bheartais eile an AE

Soláthróidh Copernicus faisnéis do lucht ceaptha beartas, d’údaráis phoiblí, do ghnóthaí agus do shaoránaigh na hEorpa. Dá bhrí sin, tá sé de chumas ag Copernicus tacú le gach beartas, ionstraim agus gníomh ábhartha de chuid an Aontais, áit a bhfuil sé riachtanach tuiscint a fháil ar an mbealach a mbíonn éifeacht ag athruithe comhshaoil ar ár bpláinéad. Tá go leor samplaí den rannchuidiú a dhéanann Copernicus do bheartais AE i réimsí (mionsonraithe sa Tuarascáil ar an Measúnú Tionchair) amhail: Beartais chomhair idirnáisiúnta, beartas Iompair, beartais Chomhshaoil, Cabhair dhaonnúil, Fuinneamh, Beartas réigiúnach, beartas maidir le hathrú aeráide, Gnóthaí inmheánacha agus slándáil, Beartais a bhaineann le Talmhaíocht agus Muirí.

ROGHANNA BEARTAIS

Déantar anailís sa Mheasúnú Tionchair ar dhá shraith roghanna éagsúla: roghanna maidir le cionroinnt buiséid agus roghanna maidir le rialachas.

A. Roghanna i ndáil le cionroinnt an bhuiséid

Ag glacadh leis an méid maoinithe a shocraigh an Chomhairle Eorpach don chlár Copernicus, déantar imscrúdú sna trí chás (roghanna) a bhfuil tuairisc orthu sa chuid seo ar na héifeachtaí a bhíonn ag éagsúlú a dhéanamh ar an méid arna chionroinnt ar na trí phríomheilimint: an bonneagar spáis, rannchuidiú leis an mbonneagar in situ agus maoiniú na Seirbhísí. Cuirtear béim san anailís ar an trádmhalartú idir infheistíochtaí i mbonneagar agus i seirbhísí spáis, agus coinnítear an caiteachas maidir leis an in situ cobhsaí ag an am céanna, ag glacadh le nádúr bunúsach na heiliminte seo (a théann i muinín infheistíochtaí náisiúnta den chuid is mó). Ionas go mbeifear in ann an anailís a chur i gcomparáid le staidéir a rinneadh roimhe seo déantar na tionchair a charnadh go dtí 2030 le toimhde barúlach (comhsheasmhach leis na staidéir sin) le haghaidh leibhéal maoinithe thar an MFF 2014-2020.

A.1 Modheolaíocht

Cuireann an phríomh‑anailís a rinneadh in 2013 mar thaca leis an Measúnú Tionchair seo le dhá staidéar a rinneadh roimhe sin (tagairt agus achoimre de sa Mheasúnú Tionchair). D’fhonn na hanailísí roimhe sin a bheachtú, rinneadh scrúdú i staidéar 2013 ar scálú na sochar ó thaobh an leibhéil cionranna cistí idir na heilimintí Spáis agus Seirbhíse. Leis sin bítear in ann comparáid a dhéanamh idir roinnt cásanna a bhfuil an t‑imchlúdach buiséadach céanna acu.

A.2 Cur síos ar na roghanna

Bhreithnigh an Anailís Tionchair trí rogha/chás mar seo a leanas.

I - Tarraingt ó thaobh Seachadadh Seirbhíse ina n‑úsáidtear sciar sách mór den bhuiséad atá ar fáil chun soláthar seirbhísí a mhaoiniú agus ag an am céanna leibhéal maoinithe a cheadú don eilimint Spáis ar aon dul le staidéir roimhe sin. Déantar iarracht sa chás seo an infheistíocht íosta i mbonneagar spáis a cheangal leis an gcionroinnt uasta féideartha agus praiticiúil maidir le seirbhísí.

II – Idirmheánach ina méadaítear an infheistíocht san eilimint Spáis, agus laghdaítear go comhréireach an eilimint Seirbhísí.

III - Faoi Thionchar Teicneolaíochta ina ndéantar foráil don infheistíocht fhéideartha is mó san eilimint Spáis agus ina laghdófaí an eilimint Seirbhísí go dtí an méid is lú ar bith.

A.3 Anailís ar thionchair

Sna táblaí anseo thíos cuirtear i láthair na toimhdí cionnranna buiséadaí, na tionchair airgeadais agus an tionchar ar fhostaíocht, i ndáil le gach cás:

|| || I - Tarraingt ó thaobh Seachadadh Seirbhíse || II - Idirmheánach || III – Faoi Thionchar Teicneolaíochta || Iomlán

|| || Spás || In Situ || Seirbhísí || Spás || In Situ || Seirbhísí || Spás || In Situ || Seirbhísí || € M

IOMLÁN (2014-2030) || € Mio || 400 || 22 || 119 || 422 || 22 || 97 || 438 || 22 || 81 || 541

% || 74% || 4% || 22% || 78% || 4% || 18% || 81% || 4% || 15% ||

Cionroinnt bhuiséadach de réir cáis (Meáin Bhliantúla 2014 -2030)

|| || || I - Tarraingt ó thaobh Seachadadh Seirbhíse || II - Idirmheánach || III – Faoi Thionchar Teicneolaíochta

2014-2020 || Sochair Charnacha || € Bn || 6,3 || 6,1 || 5,9

2021-2030 || Sochair Charnacha || 23,0 || 22,1 || 20,8

IOMLÁN (2014-2030) || Sochair Charnacha || 29,4 || 28,2 || 26,7

Tionchar Iartheachtach in 2030 || 1,03 || 0,98 || 0,95

Rannchuidiú comhtháite le OTI Eorpach || % || 0,164% || 0,157% || 0,149%

BCR comhtháite || : || 3,30 || 3,17 || 3,01

Ionsamhlúchán um Thionchar Comhtháite de réir Cáis (Neamhlascainithe)

|| || I - Tarraingt ó thaobh Seachadadh Seirbhíse || II - Idirmheánach || III – Faoi Thionchar Teicneolaíochta

|| || FD || FI || I || FD || FI || T || FD || FI || I

|| || Líon na bpost cruthaithe / coinnithe faoi 2030

IOMLÁN (2014-2030) || RT || 2.030 || 5.270 || 7.300 || 2.140 || 5.550 || 7.690 || 2.220 || 5.770 || 7.980

M || 710 || 1.830 || 2.540 || 680 || 1.750 || 2.420 || 650 || 1.690 || 2.340

IT || 9.170 || 29.340 || 38.510 || 8.710 || 27.850 || 36.550 || 8.460 || 27.070 || 35.530

I || 11.900 || 36.440 || 48.330 || 11.510 || 35.150 || 46.650 || 11.330 || 34.520 || 45.840

Tionchar ar Fhostaíocht de réir Cáis (Líon na bpost cruthaithe / coinnithe faoi 2030)

(RT=Réamhtheachtach, M=Meánach, IT=Iartheachtach, FD=Fostaíocht Dhíreach, FI=Fostaíocht Indíreach) A.4 Acmhainn le haghaidh méadú dinimiciúil ar thionchair

D’fhonn an anailís thuas a chomhlánú, rinneadh forbairt ar an gcóras FeliX mar a thugtar air, samhail dhinimiciúil córais agus ionsamhlúcháin sochair, ina gcuirtear san áireamh na caidrimh chasta idir córais nádúrtha agus socheacnamaíocha. Tugtar réamhthuar sa tsamhail ar na sochair i bhfad níos airde (~8 n‑uaire, san fhadtéarma) seachas na réamh‑mheastacháin sochair ‘statach’ atá sa staidéar reatha. Is mar gheall ar raon feidhme méadaithe an chur chuige FeliX é seo agus na toimhdí leathana do bhonneagar bunúsach (eadhon GEOSS, a bhfuiltear ag súil go mbunóidh Copernicus rannchuidiú ollmhór an AE). Déantar an chomparáid le haschur FeliX d’fhonn aird a tharraingt ar an bhféidearthacht mhór go mbeidh sochair ar mhéid níos airde i gceist nuair a fhéachfar ar Copernicus mar chuid de chóras chórais níos leithne.

A.5 Conclúid

Taispeántar san Anailís Chostais‑Sochair thuas go mbeadh laistigh den bhuiséad arna fhoráil ag an gComhairle Eorpach, na sochair is airde ag Cás I (Tarraingt ó thaobh Seachadadh Seirbhíse) agus dá bhrí sin go mbeadh sé ar an gcás is cost‑éifeachtúla.

B. Roghanna i ndáil le rialachas

· Is é an cuspóir i ndáil le rialachas ná a dheimhniú go gcomhlíonann eagraíochtaí atá sainordaithe go cuí gach gné idir maoirseacht beartais go dtí cur chun feidhme teicniúil:

– Cuimsítear i maoirseacht beartais agus comhordú foriomlán na cuspóirí beartais a shainiú, na treoshuímh ardleibhéil agus ábhar an chláir, na ceanglais bhuiséid ghaolmhara, na príomhphrionsabail eagraíochtúla agus ailtireachta, agus na treoirlínte foriomlána maidir le cur chun feidhme an chláir.

– Bainistíocht: leanann an t‑údarás bainistíochta na treoirlínte polaitiúla agus tá sé de chúram air buiséid a bhainistiú ar mhaithe leis na cúraimí a chur chun feidhme. Ullmhaíonn sé agus cuireann sé na cláir oibre i bhfeidhm agus déanann maoirsiú ar a gcur i bhfeidhm. Tá sé freagrach as socruithe riaracháin a ullmhú do na heintitis a bheidh i gceannas ar chur i bhfeidhm teicniúil na gcúraimí;

– Comhordú teicniúil: is é an t‑údarás bainistíochta a dhéanann é seo go hiondúil, ach i roinnt cásanna, d’fhéadfaí na cúraimí sin a tharmligean chuig comhlacht eile, e.g. conarthaí agus SLAnna a ullmhú, faireachán a dhéanamh ar chur chun feidhme, comhdhlúthú ar cheanglais úsáideoirí agus seirbhíse.

– Déanann na heintitis oibríochtúla atá i gceannas ar chúraimí sonracha (satailítí a thógáil, seirbhísí a sheachadadh) an cur chun feidhme teicniúil.

· I gcás gach rogha fhéideartha, ba cheart don Choimisiún Eorpach a bheith freagrach go polaitiúil. Ní mór ó thaobh freagracht as cur chun feidhme teicniúil na seirbhísí, ar lámh amháin, na heispéiris luachmhara a fhaightear le linn chéimeanna Oibríochtaí Tosaigh GMES (agus níos túisce) a chur san áireamh agus, ar an lámh eile, ba cheart aird chuí a thabhairt do phrionsabail na hiomaíochta oscailte. Ba cheart mar sin féin don ábhar deiridh sin, a rachfar i ngleic leis is dóigh trí phróiseas iomaíoch, an iomaíocht oscailte a bhí mar bhonn taca ag bronnadh seirbhísí réamhtheachtaí maoinithe CC7 a chur san áireamh chomh maith lena áirithiú go mbaineann aonáin chomhordaithe na seirbhísí leas as na prionsabail a bhaineann le hiomaíocht oscailte trí chomhpháirtithe a roghnú.

Tugann an tábla seo a leanas achoimre ar an anailís ar roinnt roghanna an chláir i ndáil le rialachas.

Rogha || Cur Síos || Ráitis

An Coimisiún i gceannas ar chomhordú agus bainistíocht foriomlán || Bheadh an Coimisiún fós i gceannas ar mhaoirseacht pholaitiúil agus ar chomhordú foriomlán an chláir, lena n‑áirítear bainistíocht cúraimí agus buiséid. Dhéanfaí comhordú teicniúil an bhonneagair spáis a sheachfhoinsiú chuig comhlachtaí inniúla chomh maith leis an bhfreagracht as cur chun feidhme teicniúil na seirbhísí. || Choinneofaí an leagan amach reatha leis an rogha sin. Nuair a dhéanfaí seachfhoinsiú ar chúraimí, bheadh teorainn leis an tionchar a bheadh aige ar acmhainní AE. Bheadh baint i gcónaí ag an gCoimisiún le bainistiú díreach an chláir, lena n‑áirítear cur chun feidhme an bhuiséid, agus dhíreofaí ag an am céanna ar a phríomh‑ghnó, eadhon maoirseacht pholaitiúil an chláir.

Tarmligean na bainistíochta ar Ghníomhaireacht Eorpach eiseach || Bheadh an Coimisiún fós i gceannas ar chomhordú foriomlán agus ar mhaoirseacht pholaitiúil an chláir ach ní ar bhainistiú an chláir. Dhéanfaí gníomhaíochtaí, cosúil le cur chun feidhme an bhuiséid, a tharmligean chuig Gníomhaireacht sheachtrach. Bheadh an Coimisiún fós i gceannas ar chaidrimh le comhpháirtithe agus le húsáideoirí agus bheadh ról praiticiúil aige ó thaobh maoirseachta agus comhordaithe. Bheadh an cúram maidir le bainistíocht ó lá go lá ar Ghníomhaireacht a bheadh níos oiriúnaí don ról seo le foireann níos speisialaithe, faoi smacht an Choimisiúin. || Tugtar urramú go hiomlán leis an rogha seo do phrionsabal na deighilte idir maoirseacht agus bainistíocht. Ina theannta sin, d’fhéadfaí éifeachtúlachtaí oibríochtúla a chruthú i gcás go bhféadfaí sineirgí a dhéanamh le cláir eile. Bheadh tionchar fós ag na cúraimí tarmligthe chuig Gníomhaireacht ar acmhainní AE.

Tarmligean an chomhordaithe agus na bainistíochta ar Ghníomhaireacht Spáis na hEorpa || Ní bheadh an Coimisiún i gceannas ar an gclár níos mó. Dhéanfaí an comhordú foriomlán, lena n‑áirítear bainistíocht an bhuiséid agus cur chun feidhme cúraimí, a tharmligean chuig ESA, faoi réir an leasaithe iomchuí ar na gníomhartha comhpháirte nó ar shocruithe feidhmiúla. Ní bheadh an Coimisiún i gceannas ar mhaoirseacht pholaitiúil an chláir níos mó ná ar chaidrimh le comhpháirtithe agus le húsáideoirí. || Thiocfadh deireadh le smacht polaitiúil an Choimisiúin ar an gclár mar aon lena thionchar ó thaobh cuspóirí agus ceanglais an chláir a shainiú. Féadfar cur chun feidhme agus rochtain ar bhonneagar agus ar sheirbhísí Copernicus a laghdú go dtí roinnt BS a bheadh toilteanach leanúint dá gcuid infheistíochtaí. Bheadh an baol ann go ndéanfaí clár dó a bheadh faoi thionchar na teicneolaíochta seachas a bheith faoi thionchar úsáideoirí. D’fhéadfaí leasú ar Choinbhinsiún ESA a bheith de dhíth leis, rud a bheadh deacair agus a thógfadh i bhfad. D’fhéadfadh sé tarlú freisin go bhfaigheadh na seirbhísí agus na heilimintí in situ leibhéal fócais níos ísle.

Tarmligean na bainistíochta ar Ghníomhaireacht nua || Bhunófaí Gníomhaireacht nua le haghaidh bhainistiú an chláir GMES/Copernicus agus cur chun feidhme an bhuiséid chomhfhreagraigh. D’fhéadfadh sé gur Gníomhaireacht AE nó ceann idirnáisiúnta a bheadh ann. Bheadh ról polaitiúil maoirseachta/comhordaithe ag an gCoimisiún. Bheadh an cúram maidir le bainistíocht ó lá go lá ar an nGníomhaireacht ach faoi smacht an Choimisiúin. || Tá gach seans ann leis an rogha seo go ndéanfar an tírdhreach institiúideach níos casta. Dhéanfaí sineirgí a uasmhéadú, agus rioscaí féideartha do chur chun feidhme an chláir. D’fhéadfadh sé a bheith sách casta eintiteas nua a chruthú agus d’fhéadfadh sé tamall fada a ghlacadh.

FAIREACHÁN AGUS MEASTÓIREACHT

Tá meastóireacht ex post á dhéanamh cheana féin ar Ghníomh Ullmhúcháin GMES agus ar Oibríochtaí Tosaigh GMES. Tuairiscítear a gcuid torthaí sa mheasúnú tionchair agus cuireadh san áireamh iad nuair a bhí an tionscnamh nua beartais á cheapadh. Déanfar faireachán leanúnach ar Copernicus tríd an bhFóram Úsáideoirí. Díreofar meastóireachtaí amach anseo ar bhaint amach na gcuspóirí oibríochtúla agus an tionchar a bheidh ag seirbhísí oibríochtúla ar thionscal breathnadóireachta na Cruinne chomh maith leis an nglacadh atá ag úsáideoirí leis an gclár agus saothrú iartheachtach. Áirítear tábla ag léiriú táscairí féideartha sa doiciméad faoin Measúnú Tionchair.